

ประกาศองค์การบริหารส่วนตำบลดินอุดม

เรื่อง การชำระภาษี ประจำปีงบประมาณ พ.ศ.2557

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยองค์การบริหารส่วนตำบลดินอุดม เป็นหน่วยงานราชการส่วนท้องถิ่นที่มีอำนาจหน้าที่ในการจัดเก็บภาษีต่าง ๆ อันได้แก่ ภาษีโรงเรือนและที่ดิน ภาษีป้าย และภาษีบำรุงท้องที่ จึงประกาศให้ผู้ประกอบการ และประชาชนผู้มีหน้าที่ต้องชำระภาษีได้ทราบถึงวิธีการ และกำหนดการชำระภาษีประจำปีงบประมาณ พ.ศ.2557 ดังนี้

1. ภาษีบำรุงท้องที่

 ในปีนี้ได้ครบกำหนดสำรวจแบบแสดงรายการที่ดินใหม่ (ปีงบประมาณ พ.ศ.2557-2560) ซึ่งสำรวจ

4 ปีครั้ง ให้ผู้มีหน้าที่เสียภาษีปฏิบัติตามขั้นตอนต่อไปนี้

 1.1 ให้ไปสำรวจที่ดิน ณ องค์การบริหารส่วนตำบลดินอุดม ตั้งแต่บัดนี้ ถึงวันที่ 31 มกราคม 2557 หากไม่ยื่นแบบภายในเวลาที่กำหนด ต้องเสียเงินเพิ่มร้อยละ 10 ของจำนวนเงินที่ต้องเสียภาษีบำรุงท้องที่ โดยแนบเอกสารดังนี้

 (1) สำเนาเอกสารสิทธิ์ที่ดิน เช่น โฉนด ,นส.3,นส.3ก,ส.ป.ก.4-01

 (2) สำเนาบัตรประชาชน และสำเนาทะเบียนบ้าน

 1.2 ให้ติดต่อชำระภาษี ณ ที่ทำการองค์การบริหารส่วนตำบลดินอุดม (ส่วนการคลัง) ตั้งแต่เดือนมกราคม ถึง เดือนเมษายน พ.ศ.2557 หากพ้นกำหนดต้องเสียเงินเพิ่มร้อยละ 2 ต่อเดือนของจำนวนเงินที่ต้องเสียภาษี

 2. ภาษีโรงเรือนและที่ดิน (ได้แก่ ร้านค้าขายของชำ ,คลีนิค,ร้านตัดผม,โรงงาน,และร้านค้าต่าง ๆฯลฯ)

 ให้ติดต่อขอรับแบบรายการเพื่อเสียภาษีโรงเรือนและที่ดิน (ภ.ร.ด.) และยื่นแบบ ภ.ร.ด.2 ณ ที่ทำการองค์การบริหารส่วนตำบลดินอุดม (ส่วนการคลัง) ยื่นแบบตั้งแต่ เดือนมกราคม ถึง เดือนกุมภาพันธ์ พ.ศ.2557 (หากไม่ยื่นแบบภายในกำหนดต้องชำระเงินเพิ่ม จำนวน 200 บาท) และชำระภาษีภายใน 30 วัน นับแต่วันที่ได้รับแจ้งประเมิน (ภรด.8) โดยแนบหลักฐานดังนี้

1. สำเนาสัญญาเช่า (ถ้ามี)
2. สำเนาบัตรประจำตัวประชาชน และสำเนาทะเบียนบ้าน
3. หนังสือมอบอำนาจ พร้อมติดอากร 10 บาท

3.ภาษีป้าย

 ให้ติดต่อขอรับแบบแสดงรายการภาษีป้าย (ภ.ป.1)และยื่นแบบ ภ.ป.1 ณ ที่ทำการองค์การบริหารส่วนตำบลดินอุดม (ส่วนการคลัง) ยื่นแบบตั้งแต่เดือนมกราคม ถึง เดือนมีนาคม พ.ศ.2557 (หากไม่ยื่นแบบภายในกำหนดต้องชำระเงินเพิ่มร้อยละ 10) และต้องชำระภาษี หลังจากได้รับแจ้งการประเมิน ภายใน 15 วัน (หากพ้นกำหนดต้องเสียเงินเพิ่มร้อยละ 2 ต่อเดือน)

 ประกาศ ณ วันที่ 9 ธันวาคม พ.ศ.2556

(นายวุฒิชัย เป็ดทอง)

นายกองค์การบริหารส่วนตำบลดินอุดม